ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660054601
ขอให้แก้ไขปัญหาเหตุเดือดร้อนรำคาญจากการรวมกลุ่มเล่นฟุตบอลของกลุ่มวัยรุ่น บริเวณ สนามในหมู่บ้านอัมรินทร์นิเวศน์ 3 ผัง 4 ซอยสายไหม 15 แขวงสายไหม เขตสายไหม กรุงเทพมหานคร จุดสังเกต เข้าหมู่บ้านฯ จะพบสนามดังกล่าว ซึ่งเป็นพื้นที่สาธารณะสำหรับประชาชนที่อาศัยภายในหมู่บ้านฯ มาเดินเล่น วิ่งเล่น เนื่องจากผู้ร้องแจ้งว่าในพื้นที่ดังกล่าว มีประชาชนที่อาศัยอยู่ในหมู่บ้านฯ และบุคคลมาจากภายนอก จำนวนประมาณ 10-20 คน มีทั้งเพศหญิงและชาย ช่วงวัยเด็ก เด็กวัยรุ่น และผู้ใหญ่ (ผู้ร้องไม่ทราบชื่อ นามสกุล และรูปพรรณสัณฐานแน่ชัด) รวมกลุ่มทำกิจกรรมแข่งขันเล่นฟุตบอล ตั้งแต่เวลา 17.00 จนถึง 20.00-21.00 น. เป็นประจำทุกวัน มักจะมีพฤติกรรมสร้างความเดือดร้อนให้กับประชาชนที่อาศัยอยู่บริเวณใกล้เคียง เช่น เสียงดังโหวกเหวกโวยวาย พูดจาหาเรื่องประชาชนในพื้นที่ฯ เตะฟุตบอลมาโดนหลังคาบ้าน, กระจก ของประชาชนในพื้นที่ฯ ทำให้ทรัพย์สินได้รับความเสียหาย โดยไม่มีการรับผิดชอบแต่อย่างใด ซึ่งบางครั้งมีการดื่มสุราร่วมด้วย อีกทั้งปกติแล้วสนามฯ เป็นพื้นที่สาธารณะ แต่ปัจจุบันกลุ่มดังกล่าวใช้เป็นพื้นที่ส่วนตัว ประชาชนจึงไม่กล้าเข้ามาใช้พื้นที่ฯ ประสบปัญหามาเป็นระยะเวลาหลายสัปดาห์แล้ว เบื้องต้นผู้ร้องยังไม่เคยแจ้งเรื่องไปยังหน่วยงานใด ซึ่งผู้ร้องทราบมาว่ากลุ่มดังกล่าวรู้จักกับผู้มีอิทธิพลในพื้นที่ จึงกล้าหาเรื่องผู้อื่นโดยไม่เกรงกลัวแต่อย่างใด ประกอบกับในช่วงเวลากลางคืน ผู้ร้องมักจะประสบปัญหาเสียงดังรบกวนจากการเร่งเครื่องรถจักรยานยนต์ของกลุ่มวัยรุ่นภายในหมู่บ้านฯ ซึ่งรถจักรยานยนต์มีการปรับแต่งท่อไอเสียไม่ถูกต้องตามกฎหมาย จึงประสงค์ให้หน่วยงานที่เกี่ยวข้องตรวจสอบและแก้ไขปัญหากรณีดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata